בשנת 1992, סרטון שככל הנראה נוצר על ידי הלהקה הוצג באופן כוזב כראיה להתעללות פולחנית שטנית במשדר טלוויזיה של ערוץ 4 הבריטי. כתוצאה מכך, טען פי אורידג' בתחילה כי חברי הלהקה גורשו מהמדינה, אם כי מאוחר יותר הודו כי הם החליטו שלא לחזור לאנגליה מקטמנדו, שם הם ומשפחתם שהו בחופשה. הם בילו גם זמן מה עם פליטים טיבטים, ובמקום לחזור לבריטניה בחרו "לצאת לגלות שהטילו על עצמם" ועברו לקליפורניה. זמן קצר לאחר שעבר לארצות הברית, פי אורידג' עבר הליך גירושין כואב. עיקר התפוקה בתקופה זו הורכבה מהוצאה מחודשת של אלבומים קודמים, בייחוד על ידי חברות תקליטים של מוזיקה תעשייתית שהוציאו את האלבומים כ"הוקרת כבוד למייסד המוזיקה התעשייתית". באותה שנה קים קסקונה, מייסד חברת Silent Records, הכיר לפי אורידג' את לארי ת'רשר, מייסד שותף של להקת "סלוניאנס". לארי תרשר הצטרף ללהקה והחלה תקופה בה סייקיק טי.וי חזרה לשורשי הפופ הפסיכדליים שלה. הוא היה שותף בהפקה וכתיבה של האלבום "Trip / Reset" שזכה לשבחי הביקורת, כמו גם באלבום "Cold Blue Torch". לארי ת'רשר עזב את הלהקה ב-1999.
לאחר הפסקה בפעילות למספר שנים, הלהקה חזרה לפעול בשנת 2003 בשם PTV3. כל חברי הלהקה למעט פי אורידג' היו חדשים. בספטמבר 2004 הושק סיור הופעות נרחב באירופה (שכלל שש עשרה מדינות) ובצפון אמריקה. בשנת 2006 חזרה הלהקה לאולפן, והקליטה את אלבומה הראשון מזה למעלה מעשר שנים. בנוסף, נערכו כמה הופעות באירופה לאורך השנה. האלבום "Hell Is Invisible... Heaven Is Her/e" יצא לאור ב-2007. בשנים הבאות פעילות הלהקה הייתה מעטה. בשנת 2016 יצאה האלבום האחרון של הלהקה "Alienist". בנובמבר 2016 הגיעה "סייקיק טי־וי" להופעה חד פעמית בישראל. במועדון האזור בתל אביב. ההופעה הייתה חלק מסיבוב ההופעות האחרון שלה שכלל מספר מדינות באירופה וארצות הברית.
ג'נסיס פי אורידג' נפטר מסרטן ב-14 במרץ 2020, בגיל 70, והלהקה חדלה לפעול.
נועה סלימהוגיץ'
נועה סלימהוגיץ' (נולדה ב-15 באוקטובר 2003 בנתניה שבישראל) היא כדורגלנית ישראלית, המשחקת בעמדת הקשרית בקבוצה טורבינה פוטסדאם מהבונדסליגה לנשים בגרמניה ובנבחרת ישראל.
השנים הראשונות.
הוריה של סלימהוגיץ' הם מבוסניה, ומתגוררים בנתניה. מגיל צעיר אהבה לשחק כדורגל ובכיתה א' החלה לשחק בחוג כדורגל בנתניה. בגיל 8 הצטרפה לקבוצת הילדים של מכבי נתניה ושיחקה שם במשך 5 שנים. כיוון שלפי חוקי ההתאחדות לא ניתן לבנות בגיל 13 לשחק עם בנים בליגה, בשנת 2014 החלה לשחק במקביל גם בקבוצת הילדות של מכבי בנות עמק חפר. לאחר שנתיים בהן שיחקה במקביל בליגת הילדים וליגת הילדות, הצטרפה ב-2016 לאקדמיה לכדורגל במכון וינגייט והחל מעונת 2016/2017 שיחקה במקביל בקבוצת האקדמיה ששיחקה בליגת העל ובקבוצת הנערות של עמק חפר אליה הצטרפה למשחקים נבחרים. סלימהוגיץ' הייתה באקדמיה במשך 3 שנים.
קריירת מועדונים.
בעונת 2019/2020 עזבה את האקדמיה בווינגייט ועברה לשחק בקבוצת הבוגרות של מכבי בנות עמק חפר שעלתה ושיחקה לראשונה בליגת העל.
באוקטובר 2021 חתמה בקבוצה מילאן מהסרייה א' באיטליה. סלימהוגיץ' התאמנה באופן קבוע עם הקבוצה הבוגרת, אך שולבה לא מעט במשחקי קבוצת ה-U19. באחד ממשחקיה בקבוצת הנערות כבשה רביעייה בניצחון 4:0 על ורונה.
ב-27 ביולי 2022 חתמה בקבוצה טורבינה פוטסדאם מהבונדסליגה לנשים.
קריירת נבחרות.
סלימהוגיץ' שיחקה בנבחרת הנערות עד גיל 17 ובנבחרת הנערות עד גיל 19.
ב-21 באוקטובר 2020 ערכה סלימהוגיץ' את הופעת הבכורה שלה בנבחרת ישראל לנשים, בהפסד 0–4 לנבחרת דנמרק במסגרת מוקדמות אליפות אירופה בכדורגל נשים 2021.
חיים אישיים.
בשנת 2015 השתתפה בקמפיין של אתנה - המועצה הציבורית לקידום נערות ונשים בספורט, "כשאת עושה ספורט את תמיד מנצחת", לעידוד ילדות ונערות.
בשנת 2018 השתתפה בעונה השמינית של תוכנית המציאות "הבנים והבנות" בערוץ הילדים, ונבחרה ל"חביבת הקהל", וסיימה במקום השני ביחד עם עוד ארבע בנות.
נכללה ברשימת פורבס 30Under30 של מגזין "פורבס ישראל" לשנת 2022.
זרם תרמו אלקטרי
זרם תרמו-אלקטרי נוצר במוליך בעקבות גרדיאנט טמפרטורה על גבי המוליך, אשר גורם להפרשי פוטנציאל, כתוצאה מכך למתח ולזרם במוליך.
הביטוי לזרם תרמו אלקטרי הוא תנועה של האלקטרונים מהצד החם אל הצד הקר ומתבצעת העברה של מטען ואנרגיה לאורך המוליך.אפקט סיבק, זרם תרמו אלקטרי - האפקט התגלה על ידי הפיזיקאי תומאס יוהאן סיבק (1831-1770) בשנת 1822.
האפקט נקרא על שמו, אפקט סיבק.
התופעה כלולה באפקט התרמו-אלקטרי.
פיתוח מתמטי.
הביטוי לצפיפות הזרם הוא המטען המשויך לאלקטרון, formula_1, אשר במצב אנרגטי formula_2, מוכפל במהירות החבורה המשויכת למצב, formula_3, כפול צפיפות המצבים ליח' נפח, formula_4, כפול פונקציית צפיפות ההסתברות המתארת את האפשרות לכך שהמצב formula_2 מאוכלס, formula_6. בסכמה על כל המצבים:
formula_7
בקירוב Relaxation time, ללא שדה מגנטי חיצוני, פונקציית צפיפות ההסתברות היא:
formula_8
כאשר formula_9, התפלגות פרמי-דיראק:
formula_10
הביטוי הכללי לצפיפות הזרם במוליך בהשפעת גרדיאנט טמפרטורה נתון על ידי:
formula_11
איבר האינטגרל על התפלגות פרמי-דיראק נעלם, בשיווי משקל תרמי המצבים המאוכלסים של המצב formula_2 זהים לאלו המאוכלסים על ידי המצב formula_13
סך הכל מתקבלת המשוואה הבאה לצפיפות הזרם:
formula_14
ניתן לבטא את היחס בין צפיפות הזרם לגרדיאנט הטמפרטורה בכתיב מטריצי באמצעות כפל במטריצת מקדמים:
formula_15
כאשר איברי מטריצת המקדמים נקראים , אשר מקיימים:formula_16
כאשר formula_17 וקטור יחידה, formula_18. עבור גביש קיובי, מקדמי סיבק הם קבועים:
formula_19
formula_20
שימושים טכנולוגיים.
טכנולוגיה תרמו אלקטרית מתבססת על זרמים/מתחים תרמו אלקטריים ונחשבת כתחליף ירוק וידידותי לסביבה.
הטכנולוגיה מתבססת על העברה ישירה של חום לאנרגיה חשמלית באמצעות גנרטור תרמואלקטרי. באופן מקביל, מקררים ממירים אנרגיה חשמלית לחימום או קירור. הבעיה העיקרית עם טכנולוגיות מסוג זה היא נצילות נמוכה.
קיימות סביבות קיצוניות כגון חלליות, בסיסי מדע מרוחקים, אזורי מגורים מנותקים וכו', בהם הטכנולוגיה מהווה מקור עיקרי לאנרגיה.
זרם חום.
באופן שקול לתנועת מטען חשמלי, מתקיימת תנועה של אנרגיית חום.
במצב יציב צפיפות הזרם חייבת להיות קבועה במוליך. לכן מתקיים ש-formula_21 גם כן קבוע. הטמפרטורה צונחת אקספוננציאלית לאורך המוליך, האלקטרונים נושאים חום ולכן מתפתחת צפיפות זרם חום במוליך כביטוי לתנועה של אנרגיה.
ראו גם (אנגלית).
Melissa Hyland, Haywood Hunter, Jie Liu, Elena Veety, Daryoosh Vashaee
Wearable Thermoelectric Generators for Human Body Heat Harvesting
Department of Electrical and Computer Engineering, North Carolina State
University, 2019Thermoelectric Effect, From: Advances in Smart Medical Textiles, 2016
שרפת התלמוד בפריז
מיעוט רבים שניים
מיעוט רבים שניים הוא כלל שמרבים להשתמש בו פרשני המקרא והתלמוד, ופשוטו: במקום שנקט הטקסט לשון רבים – היחידה הקטנה ביותר של לשון הרבים היא: שניים.
הכלל איננו מופיע כלשונו המדויק בתלמוד ובמדרשים, אך תוכנו והוראתו קיימים בשניהם, ורמז לכלל זה ניתן למצוא במקרא.
בית המשפט הישראלי נעזר גם הוא בכלל.
מקורות לכלל.
תנ"ך.
נאמר: "וַיְהִי, אַחֲרֵי מוֹת שָׁאוּל, וְדָוִד שָׁב, מֵהַכּוֹת אֶת-הָעֲמָלֵק; וַיֵּשֶׁב דָּוִד בְּצִקְלָג, יָמִים שְׁנָיִם. וַיְהִי בַּיּוֹם הַשְּׁלִישִׁי... " יונתן שגיב העיר על הפסוק, שהוא "היחידי בכל המקרא שניתן ללמוד ממנו ש'יָמִים' הם היחידה המינימלית".
הילד שצייר חתולים
"הילד שצייר חתולים" (ביפנית: 猫 を 描 い た 少年) היא אגדה יפנית, שתורגמה לאנגלית על ידי לפקדיו הרן, ופורסמה בשנת 1898, כאחת מסדרת האגדות היפניות של המוציא לאור הסגאווה טקג'ירו. מאוחר יותר הוא נכלל גם בספר האגדות היפניות של הרן.
הכותרת המקורית בכתב היד של הרן הייתה "אמן החתולים". הדפסתו על נייר רגיל כמו בשאר הסדרות לא נעשתה באישורו של הרן, וספר זה הפך לראשון מתוך חמשת כרכים שקבע הרן שהודפס על נייר קרפ.
תַקצִיר.
בכפר קטן גרו חקלאי ואשתו, שתוארו כזוג הגון. היו להם ילדים רבים וכולם היו מוצלחים בחקלאות, למעט הבן הצעיר שהוא היה אמנם אינטליגנט אך קטן ושברירי, ולא מתאים לעבודה קשה. ההורים החליטו שלילד יהיה טוב יותר שהוא יהפוך לכומר, ושלחו אותו להכשרה תחת הכומר הזקן של מקדש הכפר. אף שהילד הצטיין כתלמיד, היה לו הרגל שהוא לא היה יכול לעמוד בפניו, ציור חתולים בכל מקום, כולל בשולי הספרים הקדושים, עמודי המקדש וקירותיו. בעקבות הרגלו המגונה הילד גורש. ובעת שגירשו אמר לו הכומר: "הימנע מלישון במקומות גדולים בלילה."
הילד לא רצה לחזור לחווה של אביו מחשש לעונש, ובמקום זאת הוא נסע למקדש בכפר הסמוך בתקווה להתקבל שם כנזיר. הילד לא ידע שכל הנזירים שחיו שם גורשו על ידי חולדה מפלצתית וענקית, ומספר לוחמים נעלמו לאחר שניסו להרוג אותה בלילה.
הילד נכנס למקדש הנטוש והמאובק, מצא מכחול וקצת דיו, וכהרגלו החל לצייר חתולים בכל מקום.